એક નનામી ચિઠ્ઠીથી ગુજરાતમાં બાળક વેચતી દાયણ કઈ રીતે પકડાઈ?\nવાત ગુજરાતના પંચમહાલ જિલ્લાના ખોબા જેવડા ગામ સુરેલીની છે, આ ગામમાં રિના પટેલ અને પ્રવીણ પટેલ સુખેથી રહેતાં હતાં.

એમને લગ્નજીવનથી ત્રણ દીકરી છે, ત્રણ પ્રસૂતી બાદ રિનાની કૂખે દીકરાનો જન્મ ન થયો.

વંશ આગળ વધારવા માટે એમને દીકરો ખરીદ્યો પણ તેઓ પોલીસાના હાથે પકડાઈ ગયાં.

એક નનામી ચિઠ્ઠીથી ભેદ ખૂલ્યો

બાળસુરક્ષા અધિકારી જે. પી. પંચાલ

"હું ઑફિસમાં બેઠો હતો, એક માસ્ક પહેરેલાં બહેન આવ્યાં અને મને એક નનામી અરજી આપીને કહ્યું કે સાહેબ આ અરજી પર પગલાં લેજો, એક માસૂમ બાળકની જિંદગી બચાવવાનું પુણ્ય મળશે. હું બંધ કવર ખોલું એટલી વારમાં એ બહેન ઑફિસમાંથી નીકળી ગયાં."

આ શબ્દો ગોધરાના બાળસુરક્ષા અધિકારી જે. પી. પંચાલના છે.

જે. પી. પંચાલે પોલીસ સાથે મળીને બાળક ખરીદનાર મહિલા સામે કાર્યવાહી કરી હતી. તેમણે બીબીસી ગુજરાતી સાથેની વાતચીતમાં આખો ઘટનાક્રમ જણાવ્યો હતો.

પંચાલે વાત આગળ માંડી, "અરજી વાંચીને મારાં રુવાડાં ઊભાં થઈ ગયાં."

"અરજીમાં લખ્યું હતું કે સુરેલી ગામનાં રિનાબહેન પટેલ નવજાત બાળક ઉઠાવી લાવ્યાં છે અને બાળક ભૂખ્યું રહે છે. જો પગલાં નહીં લેવાય તો બાળક મૃત્યુ પામશે."

જે. પી. પંચાલ માટે આ કેસ નવો હતો, તેમણે કાલોલના પોલીસ અધિકારીનો સંપર્ક સાધ્યો અને રેડ કરવાનું નક્કી કર્યું.

રેડ દરમિયાન તેમને પ્રવીણ પટેલ અને રિના પટેલના ઘરેથી પાંચ દિવસનું બાળક મળી આવ્યું.

15 હજારમાં બાળક ખરીદ્યું હોવાની કબૂલાત

અહીં બાળસુરક્ષા અધિકારી અને પોલીસને આ કેસમાં બીજી કડી મળી.

પંચાલ કહે છે કે તેમની સમક્ષ રિના પટેલે કબૂલાત કરી હતી કે 15 હજાર રૂપિયામાં તેમણે આ બાળક એક ખાનગી હૉસ્પિટલમાં કામ કરતાં દાયણ પાસેથી ખરીદ્યું હતું.

રેડ કરવા ગયેલા કાલોલના પીએસઆઈ એમ. એલ. ડામોરે બીબીસી સાથેની વાતચીતમાં કહ્યું કે રિના અને પ્રવીણની વાત સાંભળીને અમે બંનેના ફોન જપ્ત કરી લીધા અને એમને સુરેલી ગામ લઈ ગયા.

ડામોર જણાવે છે કે 15 હજારમાં બાળક વેચનારાં મંજૂલાની અમે ત્યાંથી ધરપકડ કરી.

પંચાલ જણાવે છે કે રિના પટેલ મંજૂલા સાથે ઘણા લાંબા સમયથી સંપર્કમાં હતાં, એમને મંજૂલાને પૈસા આપી દીકરો ખરીદવાની વાત એક વર્ષ પહેલાં કરી હતી અને આ મહિને જ એમને દીકરો ખરીદ્યો હતો.

પીએસઆઈ ડામોરે કહ્યું કે મંજૂલા કાલોલની ખાનગી હૉસ્પિટલમાં સફાઈકામ કરે છે અને એમને પ્રસૂતિ કરાવતાં આવડે છે એટલે એ દાયણનું કામ પણ કરે છે.

'મને દીકરો થશે એવી આશા હવે નહોતી'

બાળક ખરીદનારાં રિના પટેલ કહે છે કે અમને વંશ...\n\ntl;dr:
ત્રણ દીકરીઓનાં માતાને દીકરાની ઘેલછા હતી, એટલે એમને પ્રાઇવેટ નર્સિંગ હોમનાં દાયણને સાધી એક કુંવારી માતાનો દીકરો ખરીદ્યો અને આજે જેલના સળિયા ગણવાની નોબત આવી છે.